I 1978 var det en storbrann på øya etter at det begynte å brenne i væreierboligen og som førte til at seks hus tok fyr. Fem av husene brant helt ned, mens ett ble slukket. Væreierboligen på Brattværet var i sin tid Nordmørets største tømmerbygning, men etter brannen, ble et litt mindre hus satt opp. miniatyr|Slik så «Været» ut før brannen. Det største huset i midten er Væreierboligen. miniatyr|Ruinene av væreierboligen. Huset i bakgrunnen er bedehuset (t.v) og «Storstua» (t.h). På 50- og 60-tallet, begynte folk å flytte fra øya. Hovedsakelig til Råket og Kristiansund. Noen tok med seg husene, andre solgte de, mens noen bare forlot de. I 1970, hadde nesten alle flyttet fra øya, bortsett fra noen få stykker. Den siste som flyttet fra Brattværet, bodde der nesten fram til 90-tallet.